وزارت ماہی پروری، مویشی پروری و ڈیری
مرکزی وزیرمملکت ڈاکٹر ایل موروگن نے شوپیاں ضلع کادورہ کیا
اطلاعات و نشریات ، ماہی پروری، مویشی پروری اور ڈیری سے متعلق محکموں کے مرکزی وزیرمملکت ڈاکٹر ایل موروگن نے مرکزی حکومت کے عوام سے رابطہ کاری سے متعلق جاری پروگرام کے حصے کے طور پر آج شوپیاں ضلع کادورہ کیا۔
وزیر موصوف نے صحت سے متعلق ادارے ترکاوانگم کاای۔ افتتاح کیا۔ جسے 260 لاکھ روپے کی تخمینہ لاگت سے تعمیر کیاگیا ہے۔ انہوں نے 283.76 لاکھ روپے کی تخمینہ لاگت سے تعمیر ہونے والی سات کلو میٹر طویل رام نگری، گاڑی پورہ ناہم سڑک کاای۔ افتتاح کیا۔ اس کے علاوہ انہوں نے 4.5 کلو میٹر طویل سرنگ کی سڑک صفا نگری کا ای۔ سنگ بنیاد رکھا۔ جس کی تعمیر پر 295 لاکھ روپے کی تخمینہ لاگت آئے گی۔ اس کے علاوہ انہوں نے عوام کے وفود کے ساتھ ملاقاتیں کرنے کے ساتھ ساتھ تکوان گاتی پورہ سڑک کاای۔ سنگ بنیاد بھی رکھا۔
اس موقع پر ضلع ترقیاتی کاؤنسل کی چیئرمین بلقیس جان، ڈی ڈی سی کے نائب چیئرمین عرفان منہاس، شوپیاں کے ڈپٹی کمشنر سچن کمار ویشیہ، شوپیاں کے ایس ایس پی امرت پال سنگھ اور شوپیاں کے منصوبہ بندی سے متعلق اعلی عہدیدار خورشید احمد ختانہ بھی موجود تھے۔
ڈپٹی کمشنر نے وزیرمملکت کے سامنے پاور پوائنٹ پر یزینٹیشن کے ذریعہ ایک مختصر جائزہ پیش کیا اور ضلع میں ترقیاتی سرگرمیوں پر روشنی ڈالی۔
اس موقع پر مرکزی وزیرمملکت نے کہا کہ ضلع میں دودھ کی پیداوار کے زبردست امکانات موجود ہیں اس کے علاوہ ضلع مچھلی کی سب سے زیادہ پیداوار کاذریعہ ہے اور اگر اسے بروئے کار لایاجائے تواس سے مقامی آبادی کے سماجی و اقتصادی حالات بدل سکتے ہیں۔
وزیر موصوف نے ضلع میں سیاحت کے شعبے کو فروغ دینے کی غرض سے مرکز کے زیرانتظام علاقے کی حکومت اور ضلع انتظامیہ کے ذریعہ کی گئی کوششوں کی ستائش کی اور عہدیداروں پر زور دیا کہ وہ اور زیادہ جوش وخروش کے ساتھ کام کریں تاکہ شوپیاں کو بین الاقوامی سیاحتی نقشہ پر لایاجاسکے۔
اس موقع پر شوپیاں میں شیرمال کے مقام پر کچھ محکموں نے اپنےاپنے اسٹالس بھی لگائے تھے جن میں ان محکموں کا کارکردگیوں اور جاری سرگرمیوں کو اُجاگر کیا گیا تھا۔ وزیرموصوف نے تمام اسٹالس کامعائنہ کیا اور ان اسٹالس کے عملے کے ارکان اور نمائش دیکھنے آئے افراد کے ساتھ بات چیت بھی کی۔ انہوں نے اپنے اپنے علاقوں میں ڈیری یونٹ، گائے کے یونٹ، بھیڑوں کے یونٹ قائم کرنے والے مستفیدین کے مابین مختلف سرٹیفکیٹس بھی تقسیم کئے۔
وزیرموصوف نے آزادی کاامرت مہوتسو کے حصے کے طورپر شوپیاں کے مویشی پروری کے محکمے کی جانب سے فراہم کی گئی ایک ایمبولینس گاڑی، دودھ سے متعلق مشینیں اور جین سیٹ، ٹریکٹرس، پولٹری اور دودھ کی کئی وین، بھیڑوں کی ترقی سے متعلق مربوط اسکیم کے تحت بھیڑوں سے متعلق یونٹ، بھیڑوں کے بال کاٹنے والی مشینیں اور دددھ کی نقل وحمل سے متعلق موٹر گاڑیاں تقسیم کیں۔ ڈاکٹر موروگن نے کہا کہ ضلع کے نوجوانوں کو آگے آناچاہئے اور شاندار طریقے سے اپنی روزی روٹی کمانے کے لئے پی ایم ایم ایس وائی اور مرکزکی سرپرستی والی دیگر اسکیموں سے فائدہ اٹھانا چاہئے۔
ڈاکٹر موروگن نے کہاکہ وزیراعظم کی فعال قیادت میں زرعی شعبہ تیزی سے ترقی کررہا ہے اور وزیراعظم کسانوں کو بااختیار بناناچاہتے ہیں تاکہ ان کی آمدنی میں اضافہ ہو اور وہ اپنی آمدنی کو دوگنا کرسکیں۔
انہوں نے مزید کہا کہ سیبوں کا شہر شوپیان، اپنی سیب کی پیداوار کے لئے مشہور ہے اس کے ساتھ ساتھ ہر گزرتے دن کے ساتھ دودھ کی پیداوار میں بھی خاطر خواہ اضافہ ہورہا ہے۔ انہوں نے کہا کہ وزیراعظم کامشن ہے کہ سماج کے کمزور طبقات کی اقتصادی حالت کو بہتر بنایاجائے اور وہ بہتر طریقے سے اپنی روزی روٹی کماسکیں۔
ڈاکٹر موروگن نے کہا کہ وزیراعظم چاہتے ہیں کہ ان کےوزراء ، عوام سے براہ راست معلومات حاصل کرنے کی خاطر زمینی صورتحال کاجائزہ لیں اور اس بات کو یقینی بنائیں کہ لوگوں کا رہن سہن ، آرام دہ بنایاجائے اور ان کی زندگیوں میں مثبت تبدیلی لائی جائے۔
وزیرموصوف نے ضلع کے کچھ نوجوانوں کے ذریعہ ان کے متعلقہ علاقوں میں مختلف یونٹ قائم کرنے کے لئے ان کی عزت افزائی کی۔
ڈاکٹر موروگن نے بھیڑوں میں پائی جانے والی اہم بیماریوں اور ان کے علاج معالجہ سے متعلق رہنمائی فراہم کرنے والے ایک کتابچہ کابھی اجراء کیا۔ اس کتابچہ کی بدولت کسانوں کو اپنے مویشیوں کابہتر طریقے سے علاج کرنے اور دیگر متعلقہ معلومات حاصل کرنے میں مدد ملے گی۔
وزیر موصوف نے ضلع کے مستفید افراد میں حصولیابی سے متعلق سرٹیفیکٹس اور اسناد بھی تقسیم کیں ۔ بعد میں بہت سے وفود نے وزیر موصوف سے ملاقات کی اور انہیں مختلف عوامی امور سے واقف کرایا اور ان کے حل کے لئے ان سے مداخلت کرنے کی اپیل کی۔
ان وفود میں ڈی ڈی سی کے وائس چیئرمین، ضلع ترقیاتی کاؤنسل کے ارکان، بی ڈی سیز، پی آر آئیز، سول سوسائٹی کے ارکان، قبائلی نوجوان، سرپنچ اور دیگر افراد شامل تھے۔
وفود نے ترقی اور دیگر پیش قدمیوں کے تعلق سے کئی مطالبات پیش کئے۔
وزیر موصوف نے تمام وفود اور افراد کی باتیں نہایت توجہ کے ساتھ سنیں اور انہیں ان کی شکایتوں کے ازالہ کے تعلق سے حکومت کی جانب سے مثبت کارروائی کایقین دلایا۔
وزیراعظم کے ویژن کاحوالہ دیتے ہوئے ڈاکٹر موروگن نے کہا کہ وزیراعظم کا‘‘سب کاساتھ سب کاوکاس’’ کانعرہ ، محض ایک نعرہ نہیں ہے بلکہ ایک مشن ہے جس کی بدولت سماج کے کمزور طبقات کی سماجی اور اقتصادی حالت کو بہتر بنایا جاسکتا ہے۔